**Līgums par pārtikas produktu piegādi**

**Nr. 49/2018**

Tukumā, 2018.gada 10.septembrī

***Sabiedrība ar ierobežotu atbildību “Tukuma slimnīca”***, reģistrācijas Nr.40103233177, juridiskā adrese: Raudas iela 8, Tukums, Tukuma novads, LV-3101, kuras vārdā saskaņā ar statūtiem rīkojas valdes locekle Dzintra Rabkeviča, turpmāk tekstā **„Pircējs”**, no vienas puses, un

***Sabiedrība ar ierobežotu atbildību “Lestenes Maiznīca”***, reģistrācijas Nr.49201004150, juridiskā adrese: Saliņu Pūpji, Lestenes pagasts, Tukuma novads, LV-3146, turpmāk tekstā saukts **„Piegādātājs”**, kura vārdā saskaņā ar prokūru rīkojas Knuts Rautseps, no otras puses,

abi kopā un katrs atsevišķi turpmāk tekstā saukti par „Pusēm”, pamatojoties uz Publisko iepirkumu likumu, papildus vērā ņemot Ministru kabineta 2017.gada 20.jūnija noteikumus Nr.353 „Prasības zaļajam publiskajam iepirkumam un to piemērošanas kārtība“, noslēdz līgumu par pārtikas preču piegādi (turpmāk tekstā - Līgums), izsakot to šādā redakcijā:

1. **Līguma priekšmets un saturs**
   1. **Pircējs** uzdod un **Piegādātājs** apņemas veikt pārtikas produktu (turpmāk tekstā - Preces) piegādi **Pircējam** atbilstoši **Pircēja** Tehniskajām specifikācijām - **Piegādātāja** Tehniskajam un Finanšu piedāvājumam (Līguma 1.pielikums), Līguma 3.2. punktā norādītajā preču piegādes vietā, kā arī atbilstoši Latvijas Republikā spēkā esošo normatīvo aktu prasībām un šā Līguma noteikumiem un prasībām.
   2. Preces neatbilst Līguma noteikumiem, ja par produkciju sniegta maldinoša, nepatiesa, nepilnīga vai neskaidra (nesalasāma) informācija, vai tā nav sniegta vispār, vai arī tas rada vai var radīt apdraudējumu **Pircēja** mantai.
2. **Pasūtījuma kvalitāte un apjoms**
   1. Piegādāto Preču kvalitātei jāatbilst vispārējām kvalitātes prasībām, Pārtikas aprites uzraudzības likumam, Ministru kabineta 2012.gada 13.marta noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” prasībām.
   2. Piegādes laikā Precēm jābūt fasētām **Preču ražotāja oriģinālā iepakojumā** un atbilstoši normatīvo aktu prasībām, nodrošinot pilnīgu Preču drošību pret iespējamajiem bojājumiem tās transportējot.
   3. Tarai ir jāatbilst Latvijas Republikā spēkā esošajam “Pārtikas aprites uzraudzības likumam” un Eiropas Parlamenta un Padomes 2004.gada 29.aprīļa Regulām (EK) Nr.852/2004 un 853/2004 par pārtikas produktu higiēnu.
   4. **Piegādātājs**, piegādājot Preces, bet vienlaikus nenodrošinot to atbilstību Līguma 2.1. un 2.3.punktā noteiktajām prasībām, sedz zaudējumus par pārtikas aprites uzraudzības institūcijas konstatētajām neatbilstībām par produktu kvalitāti un neatbilstību Līguma 2.1. un 2.3.punktā noteiktajām normatīvo aktu prasībām, produktu transportēšanas nosacījumiem, nenodrošinot Preces kvalitātei atbilstošu temperatūru, ieskaitot izdevumus par preces iegādi par augstāku cenu no cita komersanta, gadījumos, ja tiek apturēta nekvalitatīvas Preces iegāde no **Piegādātāja** un izmantošana ēdināšanā.
   5. Taru, kas tiek izmantota vairākkārtīgi, **Piegādātājs** nodod **Pircēja** lietošanā bez maksas. **Pircējam** tara tiek piegādāta kopā ar Precēm, saskaņā ar **Pircēju** pasūtījumu. Pēc minētās taras atbrīvošanas **Pircējs** atgriež taru **Piegādātājam**.
3. **Preču piegādes nosacījumi**
   1. **Piegādātājs** apņemas veikt regulāru Preču piegādi savlaicīgi un kvalitatīvi, atbilstoši šī Līguma nosacījumiem un Latvijas Republikas spēkā esošajiem normatīvajiem aktiem līdz **2020. gada 30.septembrim**.
   2. Preču piegādes vieta: Raudas iela 12, Tukums, tālr.:63122210, par Preču pasūtījuma veikšanu un Preču pieņemšanu atbildīgā persona: **virtuves vadītāja- diētas māsa *Romēna Štamere, tālr.:63124140****, e-pasts:* [*tukuma.slimnica@apollo.lv*](mailto:tukuma.slimnica@apollo.lv);
   3. Preču pasūtījuma veikšanas kārtība Līguma izpildes laikā:
      1. **ne vēlāk kā 1-2 darba dienas iepriekš līdz plkst. 12.00** pirms Preču piegādes dienas atbilstoši loģistikas plānam (līguma 4. pielikums) **Pircēja** par Preču pasūtījumu atbildīgā persona mutiski pasūta Preci pa tālruni, kas norādīts Līguma 11.2.punktā vai arī var sagatavot Preču pasūtījumu (turpmāk tekstā – Pasūtījums) atbilstoši šī Līguma 2.pielikumā noteiktajai Preču pasūtījuma formai, un nosūtīt to elektroniski **Piegādātāja** Līguma 11.2. punktā noteiktajam pārstāvim (turpmāk tekstā – **Piegādātāja** pārstāvis);
      2. Pasūtījuma saņemšanu **Piegādātājs** apstiprina mutiski pa tālruni. Ja līdz plkst.15.00 **Pircējs** apstiprinājumu nav saņēmis e-pastā, ja tas nosūtīts ar pieprasījuma formu, Līguma 2.pielikums, tas sazinās ar **Piegādātāju** un nepieciešamības gadījumā Pasūtījumu veic atkārtoti;
      3. Ja Piegāde tiek veikta ārpus noteiktā laika, **Pircējs** var atteikties no Preces pieņemšanas. Neatkarīgi no tā, vai produkcija tiek vai netiek pieņemta, **Pircējs** par to sastāda aktu. Atkārtotas Piegādes laika kavējuma gadījumā līgums var tikt lauzts.
      4. Par pasūtījuma pieņemšanu atbildīgā persona no **Pircēja** puses Pasūtījumu veic atbilstoši Tehniskajā – finanšu piedāvājumā (Līguma 1.pielikums) ietverto Preču sarakstam un apjomam.
      5. Tehniskajā – finanšu piedāvājumā (Līguma 1.pielikums) ietverto Preču apjomi katrā pozīcijā vienas iepirkuma priekšmeta daļas ietvaros var tikt samazināti/palielināti Līguma izpildes laikā.
   4. Preču piegādes kārtība Līguma izpildes laikā:
      1. **Piegādātājs** nodrošina Pasūtījuma piegādi Pasūtījumā norādītajā Preču piegādes vietā un atbilstoši Līguma 4.pielikumā noteiktajās piegādes dienās un piegādes laikos.
      2. Pēc Pasūtījuma piegādes Preču piegādes vietā, **Piegādātāja** pilnvarotā persona iesniedz par pasūtījuma pieņemšanu atbildīgajai personai no **Pircēja** puses aizpildītu un parakstītu Preču rēķinu. Prece uzskatāma par piegādātu ar Preču rēķina abpusēju parakstīšanas brīdi.
   5. Preču pieņemšanas - nodošanas kārtība Līguma izpildes laikā:
      1. Preču piegādes vietā par pasūtījuma pieņemšanu atbildīgā persona no **Pircēja** puses pārbauda piegādāto Preču kvalitāti un daudzumu, to atbilstību Pasūtījumam (sortiments, apjoms, kvalitāte, cena par vienību, u.tml.), rēķinam un Līgumam;
      2. Gadījumos, kad pēc Preču piegādes tiek konstatēti Preču defekti un/vai bojājumi, kā arī neatbilstība Pasūtījumam vai citām šajā Līgumā noteiktajām prasībām (turpmāk tekstā – Preču trūkumi), par pasūtījuma pieņemšanu atbildīgā persona no **Pircēja** puses sagatavo un nosūta aktu (Līguma 3. pielikums) pa e-pastu **Piegādātāja** pārstāvim. Šādā gadījumā:
         1. **Piegādātājam**, tajā pašā dienā pēc akta saņemšanas nekavējoties jāierodas pie **Pircēja** Preces piegādes vietā vai pa tālruni jākontaktējas ar par pasūtījuma pieņemšanu atbildīgo personu no **Pircēja** puses. **Piegādātāja** neierašanās gadījumā, iepriekš sniedzot operatīvo informāciju pa tālruni atbildīgajai personai no **Piegādātāja** puses, **Pircējam** ir tiesības sastādīt aktu bez **Piegādātāja** piedalīšanās;
         2. ja konstatētie trūkumi ir pamatoti, **Piegādātājam** bez papildu samaksas tie jānovērš **Pircēja** pārstāvja noteiktajā termiņā pēc Līguma 3.5.2.punktā minētā akta sastādīšanas un nosūtīšanas **Piegādātāja** pārstāvim;
         3. ja **Piegādātājs** konstatētos trūkumus nenovērš **Pasūtītāja** pārstāvja noteiktajā termiņā pēc akta sastādīšanas un nosūtīšanas **Piegādātāja** pārstāvim, **Pircējs** ir tiesīgs piemērot līgumsodu saskaņā ar šī Līguma 5. sadaļu.
      3. Pircējam ir tiesības nepieņemt **Piegādātāja** piegādātās Preces, kas neatbilst Pasūtījumam vai Līguma noteikumiem.

1. **Līguma summa un norēķinu kārtība**
   1. Līguma kopējā summa nepārsniedz **12 798,41 *euro*** (divpadsmit tūkstoši septiņi simti deviņdesmit astoņi *euro* un četrdesmit viens *cents*), ieskaitot pievienotās vērtības nodokli (PVN) 2221,21 *euro* (divi tūkstoši divi simti divdesmit viens *euro* un divdesmit viens *cents*) apmērā.
   2. Līguma summā ietilpst visas ar Preču piegādi (pārdošana, transportēšana un izkraušana, nodevas, nodokļi u.c.) saistītās izmaksas, kā arī visas ar to netieši saistītās izmaksas.
   3. Līguma izpildes laikā samaksas apmērs par Preču piegādes vietā piegādātajām Precēm tiek aprēķināts saskaņā ar **Piegādātāja** Tehniskajā - finanšu piedāvājumā (Līguma 1.pielikums) norādītajām cenām un Pasūtījumā norādītajiem daudzumiem.
   4. Finanšu piedāvājuma pozīciju cenas par vienību var tikt palielinātas vai samazinātas.
   5. Secīgi veikti grozījumi attiecībā uz cenas palielinājumu 4.4. punkta kārtībā ir pieļaujami nepārsniedzot 10% apmēru no sākotnēji Līgumā paredzētās Līguma summas.
   6. **Piegādātājs** par Finanšu piedāvājuma pozīcijas cenas par vienu vienību izmaņām informē **Pircēju** rakstveidā.
   7. Ja piegādāta nekvalitatīva vai Līguma noteikumiem neatbilstoša Prece, par ko Līgumā noteiktā kārtībā sastādīts akts, norēķināšanās par Preci notiek pēc tās apmaiņas pret kvalitatīvu un atbilstošu Līguma noteikumiem. Šajā gadījumā Puses var vienoties par ātri bojājošās produkcijas pārcenošanu no 10% līdz 50% no piedāvājumā noteiktās cenas par vienu vienību.
   8. Apmaksa par katrā Preču piegādes vietā piegādātajām Precēm tiek veikta 30 (trīsdesmit) dienu laikā pēc Preču piegādes un rēķina apstiprināšanas, pārskaitot attiecīgo summu uz **Piegādātāja** norādīto bankas kontu, izņemot gadījumu, kad saskaņā ar Līguma 3.5.2. punktā noteikto kārtību tiek sastādīts akts vai saskaņā ar Līguma 5.1.punktā noteikto kārtību tiek pieprasīts līgumsods.
   9. **Pircējs** neapmaksā **Piegādātāja** rēķinu, ja par kādu no piegādātajām Precēm ir sastādīts akts, līdz brīdim, kamēr tiek novērstas aktā fiksētās neatbilstības **Pircēja** veiktā Pasūtījuma prasībām vai Līguma noteikumiem.
2. **Līgumsods**
   1. Gadījumā, ja **Piegādātājs** neizpilda saistības Līgumā paredzētajos termiņos un **Pircējs** rakstiski pieprasa no **Piegādātāja** maksāt līgumsodu, **Piegādātāj**s maksā **Pircējam** līgumsodu 0,5% (nulle komats pieci procenti) apmērā no nepiegādāto Preču summas par katru nokavēto dienu, bet ne vairāk kā 10% (desmit procenti) no Līguma kopējās summas bez PVN, pamatojoties uz **Pircēja** piestādīto rēķinu, ja minētais nokavējums radies **Piegādātāja** vai **Piegādātāja** Līguma izpildē iesaistītu trešo personu vainas dēļ.
   2. Gadījumā, ja **Pircējs** nesamaksā **Piegādātājam** Līguma maksājumu paredzētajos termiņos, un **Piegādātājs** rakstiski pieprasa no **Pircēja** maksāt līgumsodu, **Pircējs** maksā **Piegādātājam** līgumsodu 0,5% (nulle komats pieci procenti) apmērā no neapmaksāto Preču summas par katru nokavēto dienu, bet ne vairāk kā 10% (desmit procenti) no Līguma kopējās summas bez PVN, pamatojoties uz **Piegādātāja** piestādīto rēķinu.
   3. Gadījumā, ja Līgums tiek pārtraukts Līguma 9.4.1. un 9.4.2.apakšpunktā noteiktajos gadījumos **Piegādātājs** maksā **Pasūtītājam** līgumsodu 10% (desmit procentu) apmērā no Līguma kopējās summas, to pārskaitot **Pasūtītāja** kontā 10 (desmit) dienu laikā no Līguma laušanas brīža.
   4. **Pircējam ir tiesības ieturēt līgumsodu no Piegādātājam neapmaksāto rēķinu summas.**
   5. Ja **Piegādātājs** ir piegādājis Līguma noteikumiem neatbilstošu produkciju un neapmaina to Līguma 3.5.apakšpunkta noteiktajā kārtībā, tas maksā **Pircējam** līgumsodu 0,5% (nulle komats pieci procenti) apmērā no Līguma prasībām neatbilstošās produkcijas summas, bet ne vairāk kā 10% (desmit procenti) no Līguma kopējās summas bez PVN, un atlīdzina visus radušos zaudējumus. Līgumsoda samaksa neatbrīvo Piegādātāju no saistību izpildes.
   6. Šā Līguma 5.1., 5.2. un 5.5. apakšpunktos noteiktā līgumsoda samaksa neatbrīvo Puses no saistību pilnīgas izpildes.
3. **Līgumslēdzēju atbildība**
   1. **Pircēja** pienākumi un tiesības:
      1. pieņemt saskaņā ar šo Līgumu veikto Preču piegādi ar **Piegādātāju** saskaņotā laikā;
      2. veikt samaksu par Līguma termiņā veikto Preču piegādi saskaņā ar šā Līguma nosacījumiem.
   2. **Piegādātāja** pienākumi un tiesības:
      1. piegādāt Preces saskaņā ar Līguma nosacījumiem un Līgumā norādītajā termiņā;
      2. saņemt samaksu par atbilstoši Līguma nosacījumiem veikto Preču piegādi saskaņā ar šā Līguma nosacījumiem;
      3. ja **Piegādātājs** piegādājis nekvalitatīvu produkciju, tad tas uz sava rēķina apmaina produkciju pret jaunu, kvalitatīvu Līgumā noteiktajā termiņā vai veic pārvērtēšanu;
      4. transportlīdzekļiem, ar kuriem tiks nodrošināta Preces piegāde, jānodrošina vispārējas higiēnas prasības un konkrētā produkta pārvadāšanai nepieciešamā temperatūra, nodrošinot nemainīgu pārtikas produkta kvalitāti piegādes laikā. Piegādātās Preces marķējumā sniegtajai informācijai jābūt labi redzamai un saprotamai, tai objektīvi jāatspoguļo Preces drošums vai nekaitīgums un kvalitāte. Marķējumā sniegtā informācija nedrīkst piedēvēt Precei īpašības, kādas tai nepiemīt, kā arī maldināt Pircēju, ka Precei piemīt kādas specifiskas īpašības, ja tādas īpašības piemīt visām attiecīgā veida Precēm;
      5. Preces marķējumam jābūt neizdzēšamam. Marķējumā sniegtajai informācijai jābūt skaidrai, to nedrīkst aizsegt ar citu rakstveida informāciju, attēlu vai uzlīmi;
      6. Preces iepakojuma marķējumam jāatbilst MK 23.11.2004. noteikumu Nr. 964. „Pārtikas preču marķēšanas noteikumi” prasībām.
   3. Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ.

1. **Nepārvaramā vara**
   1. Šā Līguma izpratnē Nepārvarama vara nozīmē notikumu, kas ir ārpus Puses pamatotas kontroles un kas padara Pusei savu, no šā Līguma izrietošo saistību izpildi par neiespējamu.
   2. Puses nespēja pildīt kādu no savām saistībām saskaņā ar Līgumu netiks uzskatīta par šā Līguma laušanu vai saistību nepildīšanu, ja Puses nespēja izriet no Nepārvaramas varas notikuma, ja Puse, kuru ietekmējis šāds notikums (a) ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šā Līguma noteikumus, un (b) ir informējusi otru Pusi pēc iespējas ātrāk par šāda notikuma iestāšanos.
   3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzinās laikam, kurā Puse nespēja veikt šādu darbību Nepārvaramas varas ietekmē.
   4. Ja šajā punktā minētie apstākļi turpinās ilgāk par 1 (vienu) mēnesi, Pusēm jāvienojas par saistību izpildes atlikšanu, izbeigšanu vai turpināšanas procedūru.
2. **Līguma darbības termiņš**
   1. Šis Līgums stājas spēkā 2018.gada 23.septembrī un pēc tā abpusējas parakstīšanas un darbojas līdz **2020.gada 30.septembrim**.
   2. Piegādes termiņš šī Līguma izpratnē ir termiņš no Līguma spēkā stāšanās brīža līdz brīdim, kad Līguma 4.punktā paredzētajā kārtībā saskaņots un akceptēts Preču rēķins tiek iesniegts Pircējam.
3. **Līguma grozīšana un izbeigšana**
   1. Līgumu var grozīt, papildināt vai mainīt Līguma nosacījumus (izņemot Līgumā iekļauto Preču kvalitāti), lai tā izpilde būtu Pusēm izdevīga, noformējot rakstisku Pušu vienošanos, kas kļūst par šī Līguma neatņemamu sastāvdaļu. Jebkuri Līguma grozījumi izdarāmi ievērojot Līgumā tieši paredzētus gadījumus.
   2. Ja **Piegādātājs** nepilda vai pārkāpj šā Līguma noteikumus, **Pircējs** vienpusējā kārtā ir tiesīgs izbeigt šo Līgumu, paziņojot par to rakstiski **Piegādātājam** 30 (trīsdesmit) dienas iepriekš.
   3. Puses var lauzt Līgumu, savstarpēji rakstveidā vienojoties, pirms Līguma darbības termiņa beigām.
   4. **Pircējs** var vienpusēji lauzt šo Līgumu gadījumā, ja**:** 
      1. **Piegādātājs** nav piegādājis produkciju Pircēja pieprasītajā laikā divas vai vairāk reizes;
      2. **Piegādātājs** divas vai vairākas reizes piegādā neatbilstošu produkciju. Par neatbilstošu šai Līgumā tiek uzskatīta Tehniskajam-finanšu piedāvājumam (Līguma 1.pielikums) neatbilstoša produkcija, tās kvalitāte un iepakojums, produkcijas cena, vai pārtikas aprites neievērošana;
      3. **Piegādātājs** divas vai vairākas reizes nav ievērojis produkcijas glabāšanas, iesaiņojuma, transportēšanas vai Preces nodošanas – pieņemšanas prasības;
      4. ja **Piegādātājs** ir piegādājis Līguma noteikumiem neatbilstošu Preci un nav to apmainījis Līguma 3.5.apakšpunktā noteiktajā kārtībā vai nocenojis;
      5. pamatojoties uz finanšu līdzekļu nepiešķiršanu, sakarā ar ekonomisko situāciju valstī;
   5. **Piegādātājs** var vienpusēji lauzt šo Līgumā atrunātā termiņā, ja **Pircējs** kavē piegādātās produkcijas apmaksas termiņu vairāk par 10 (desmit) dienām.
   6. Izbeidzot Līgumu saskaņā ar Līguma 9.4.1. – 9.4.5.apakšpunktu un 9.5.punktu Līgums uzskatāms par izbeigtu 6. (sestajā) dienā pēc **Pircēja** vai **Piegādātāja** paziņojuma par atkāpšanos (ierakstītā vēstule) izsūtīšanas dienas.
   7. Puses ir atbildīgas par līgumsaistību neizpildi atbilstoši Latvijas Republikas Civillikumam.
   8. Puses ir atbrīvotas no atbildības par šo Līgumu, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ.
4. **Strīdu izskatīšanas kārtība**
   1. Puses pieliks visa pūles, lai atrisinātu visus strīdus, kas izriet vai rodas saistībā ar šo Līgumu vai tā interpretāciju.
   2. Jebkuru strīdu Pušu starpā par jautājumiem, kas izriet no šā Līgumu un ko neizdodas atrisināt 30 (trīsdesmit) dienu laikā pēc tam, kad viena no Pusēm saņēmusi otras Puses pieprasījumu strīda risinājumam, **Pircējs** un **Piegādātājs** ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.
5. **Citi noteikumi**
   1. **Pircējs** nosaka, ka par pasūtījuma pieņemšanu atbildīgās personas no **Pircēja** puses (Līguma 3.2. punkts) piegādes vietā ir atbildīgas par:
      1. Pasūtījumu veikšanu atbilstoši šā Līguma noteikumiem;
      2. Pasūtījumu izpildes termiņu ievērošanu un kontroli;
      3. Pasūtījumu trūkumu novēršanas kontroli un koordinēšanu;
      4. Preču pieņemšanu un akta sastādīšanu atbilstoši šā Līguma noteikumiem;
      5. **Pircēja** informēšanu par problēmām Līguma izpildē.
   2. Līguma izpildei **Piegādātājs** nosaka šādu pārstāvi:

|  |
| --- |
| Piegādātāja pārstāvis:  Sintija Subota  Tālrunis: 63154805  Fakss: -  Mob. tālr. 29358182  E-pasts: maize@mpakalpojumi.lv  Adrese: SIA "Lestenes Maiznīca", Katlu māja, Lestenes pag. Tukuma nov. LV-3146 |

* 1. **Piegādātājs** nosaka, ka tā pārstāvis ir atbildīgs par:
     1. Preču piegādes organizēšanu atbilstoši šā Līguma noteikumiem;
     2. Darbības koordinēšanu šā Līguma ietvaros;
     3. Rēķinu sagatavošanu;
     4. Pasūtījumu izpildes termiņu ievērošanu un kontroli;
     5. Pasūtījumu trūkumu novēršanas kontroli un koordinēšanu;
     6. Risinājumu rašanu Līguma izpildes problēmu novēršanai.
  2. Lai nodrošinātu šajā Līgumā noteikto saistību pilnīgu izpildi, šajā Līgumā noteiktos pienākumus Puses var pilnvarot veikt darbiniekus, kas nav norādīti šajā Līgumā, katrā attiecīgajā gadījumā rakstiski informējot otru Pusi.
  3. Ja kāds no šā Līguma noteikumiem zaudē juridisku spēku, tad tas neietekmē pārējo šā Līguma noteikumu spēkā esamību.
  4. Pusēm ir jāinformē vienai otra 1 (vienas) nedēļas laikā par savu rekvizītu (nosaukuma, adreses, norēķinu rekvizītu u.tml.) maiņu rakstiski, to apstiprinot ar parakstu. Šādā gadījumā atsevišķi Līguma grozījumi netiek gatavoti.
  5. Puses apņemas neizpaust trešajām personām konfidenciālo informāciju, kas tām kļuvusi zināma, pildot šā Līguma noteikumus, bez abpusējas saskaņošanas.
  6. Līgums sastādīts latviešu valodā 2 (divos) oriģinālos eksemplāros, un abi eksemplāri ir ar vienādu juridisko spēku. Viens no Līguma eksemplāriem atrodas pie **Pircēja**, bet otrs – pie **Piegādātāja**.
  7. Līguma 4 (četri) pielikumi ir šā Līguma neatņemama sastāvdaļa:

1. pielikums – Tehniskais - finanšu piedāvājums;

2. pielikums – Preču pasūtījuma forma;

3. pielikums – Akts (forma);

4. pielikums – Loģistikas plāns.

**10. Pušu rekvizīti un paraksti**

|  |  |
| --- | --- |
| **PIRCĒJS:** | **PĀRDEVĒJS:** |
|  |  |
| **Sabiedrība ar ierobežotu atbildību „Tukuma slimnīca”** | **Sabiedrība ar ierobežotu atbildību**  **„Lestenes Maiznīca”** |
| Raudas 8, Tukums, Tukuma novads,  LV- 3101 | Saliņu Pūpji, Lestenes pagasts, Tukuma novads, LV- 3146 |
| Reģ. Nr. 40103233177 | Reģ. Nr. 49201004150 |
| Tel. 63122210 | Tālr.:63154805; 29282456 |
| A/S SEB Banka | A/S Swedbank |
| Konts: LV98UNLA0050014260027 | Konts: LV77HABA0551002630532 |
| Kods:UNLALV2X | Kods: HABALV22 |
| Valdes locekle: | Prokūrists: |
| *Dzintra Rabkeviča* | *Knuts Rautseps* |
| z.v. | *z.v.* |

|  |
| --- |
| Saskaņots: virtuves vadītāja diētas māsa Romēna Štamere |
|  |
|  |
| */Datums/* |

**1. pielikums**

**TEHNISKAIS – FINANŠU PIEDĀVĀJUMS**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Iep. daļas Nr.** | **Nr. p.k.** | **Nosaukums** | **Tehniskā specifikācija** | **Vienība** | **Daudzums 24 mēnešiem** | **Pretendenta piedāvātās preces izcelsmes valsts un ražotājs, ražotāja dotais nosaukums piedāvātajai precei.** | **Pretendenta piedāvātās reces apraksts (uz etiķetes norādītā informācija par produkta 100 gr sastāvu).** | **Norāde vai produktam ir paaugstinātas kvalitātes līmenis (Atbilstība nacionālās pārtikas kvalitātes shēmām (NPKS), bioloģiskai lauksaimniecībai (BL) vai integrētajai lauksaimniecībai (LPIA), sertifikāta Nr.)** | | **Cena**  **par**  **vienību**  **bez PVN**  **(EUR)** | | **Cena par vienību ar PVN (EUR)** | | **Cena par daudzumu bez PVN (EUR)** | | **Cena par daudzumu ar PVN (EUR)** | |
| **9 daļa** | 9 | **Maize un cepumi** | | | |  |  |  |  | |  | |  | |  | |
| 9.1. | Maize kviešu | A/L, sagriezta, politelēna iepakojumā, 0,5 kg | kg | 8000 | Latvija, Lestenes Maiznīca SIA, "BALTMAIZE" 0,4kg | Zaļās karotītes produkts. Svaigi cepta, aromātiska , maigas garšas augstākā labuma kviešu miltu baltmaize ar 3 dienu derīguma termiņu, sagriezta vienādās šķēlēs. Nav pievienotas pārtikas piedevas. Ar plānu zeltainu, neplaisājušu garozu un gaišu, vienmērīgi porainu, elastīgu vienmērīgi izceptu mīkstumu. Sastāvs: a/l kviešu milti, ūdens, rapšu eļļa, sāls 0,9%, raugs. En. vērt. 278,9kcal, tauki 3g, t.sk. piesātinātās taukskābes 0,3g, ogļhidrāti 54,1g, t.sk. cukuri 2,6g, šķiedrvielas 2,9g, olbaltumvielas 7,9g. Fasēta izturīgā CPP maisiņā, kas pasargā maizi transportēšanas un uzglabāšanas laikā. | NPKS Atbilstības sertifikāts Nr. 76-90-16/1 | | €0,62 | | €0,75 | | €4960,00 | | €6001,60 | |
| 9.2. | Maize rudzu | A/L, sagriezta, politelēna iepakojumā 0,8 kg | kg | 8000 | Latvija, Lestenes Maiznīca SIA, "LESTENES KLONA MAIZE" 0,8kg | Zaļās karotītes produkts. Svaigi cepta aromātiska, sagriezta rudzu klona maize, pagatavota ar ieraugu koka muciņā. 3 dienu derīguma termiņš. Ar raksturīgo ierauga rupjmaizes izteikto garšu un smaržu. Tumši brūnu, neplaisājušu garozu un elastīgu, valganu, vienmērīgi porainu mīkstumu. Sastāvā: rudzu milti, ūdens, kviešu milti, cukura sīrups,rudzu iesals kviešu klijas, sāls 1,2%,ķimenes, raugs. En. vērt. 228,7kcal, tauki 1,14g, t.sk. piesātinātās taukskābes 0,17g, ogļhidrāti 52,3g, t.sk. cukuri 4g, šķiedrvielas 6,5g, olbaltumvielas 6g, sāls 1,2g. Fasēta izturīgā CPP maisiņā, kas pasargā maizi transportēšanas un uzglabāšanas laikā. | NPKS Atbilstības sertifikāts Nr. 76-90-16/1 | | €0,62 | | €0,75 | | €4960,00 | | €6001,60 | |
| 9.3. | Saldskābmaize | svaiga, sagriezta politēna iepak. 0,8 kg | kg | 60 | Latvija, Lestenes Maiznīca SIA, "LESTENES SALDSKĀBMAIZE" 0,7kg | Zaļās karotītes produkts. Svaigi cepta aromātiska, sagriezta rudzu - kviešu saldskābmaize, pagatavota ar ieraugu koka muciņā. 3 dienu derīguma termiņš. Ar raksturīgo ierauga saldskābmaizes izteikto garšu un smaržu. Vidēji brūnu, neplaisājušu garozu un elastīgu, valganu, vienmērīgi porainu mīkstumu. Sastāvā: rudzu milti, ūdens, kviešu milti, cukurs,rudzu iesals ,sāls 1,2%,ķimenes, raugs, klijas. En. vērt. 247kcal, tauki 0,9g, t.sk. piesātinātās taukskābes 0,1g, ogļhidrāti 54,9g, t.sk. cukuri 3,4g, šķiedrvielas 4,4g, olbaltumvielas 4,6g., sāls 0,9g Fasēta izturīgā CPP maisiņā, kas pasargā maizi transportēšanas un uzglabāšanas laikā. | NPKS Atbilstības sertifikāts Nr. 76-90-16/1 | | €0,62 | | €0,75 | | €37,20 | | €45,01 | |
| 9.4. | Cepumi | Sveramie, bez šokolādes, 3 kg iepakojumā | kg | 200 | Latvija, Lestenes Maiznīca SIA, "SMILŠU CEPUMI" 3kg kastē , LESTENES AUZU CEPUMI 3 kg kastē | **Lestenes smilšu cepumi** -Bordo karotītes produkts 100g produkta uzturvērtība: ogļhidrāti 64,6g, tostarp cukuri 27,3g, tauki 24,5g, tostarp piesātinātās taukskābes 14,9g, olbaltumvielas 6,2g, sāls 0,85g. Enerģētiskā vērtība: 485,7kcal/2032,2kJ Sastāvs: KVIEŠU milti, margarīns (nehidrogenēti palmu tauki nehidrogenēta rapšu eļļa), cukurs, OLAS, sāls.  **Lestenes auzu cepumi** - Bordo karotītes produkts. 100g produkta uzturvērtība: ogļhidrāti 58,5g, tostarp cukuri 25,7g, tauki 15g, tostarp piesātinātās taukskābes 8,9g, olbaltumvielas 5,5g, sāls 0g  Enerģētiskā vērtība: 389,5kcal/1629,7kJ Sastāvs: KVIEŠU milti,cukurs, margarīns (nehidrogenēti palmu tauki, nehidrogenēta rapšu eļļa, ūdens), AUZU milti 15,4%, OLAS, IESALA EKSTRAKTS, soda. | NPKS Atbilstības sertifikāts Nr. 201-90-16/1 | | €1,90 | | €2,30 | | €380,00 | | €459,80 | |
| 9.5. | Groziņi | Neitrāli, sāļi vai saldi, 0,3- 1kg iepak. | GB | 4000 | Latvija, Lestenes Maiznīca SIA, "GROZIŅI" 0,3-1kg | Sastāvs: 100g produkta uzturvērtība: ogļhidrāti 64,6g, tostarp cukuri 27,3g, tauki 24,5g, tostarp piesātinātās taukskābes 14,9g, olbaltumvielas 6,2g, sāls 0,85g. Enerģētiskā vērtība: 485,7kcal/2032,2kJ Sastāvs: KVIEŠU milti, margarīns (nehidrogenēti palmu tauki nehidrogenēta rapšu eļļa), cukurs, OLAS, sāls. | - | | €0,06 | | €0,07 | | €240,00 | | €290,40 | |
|  |  |  |  |  |  |  |  |  | |  | | **KOPĀ** | | **€10577,20** | | **€12798,41** | |

**2. pielikums**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PREČU PASŪTĪJUMS**   |  |  | | --- | --- | | Pasūtītājs |  | | Piegādes adrese |  | | Kontaktpersona |  | | Tālrunis |  | | Fakss |  | | Piezīmes |  |  |  |  |  | | --- | --- | --- | | Nr. | Nosaukums | Daudzums | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  |   Par pasūtījuma izpildi atbildīgā persona no \_\_\_\_\_\_\_\_\_\_\_\_ V. Uzvārds  /paraksts/  Datums \_\_\_\_\_\_\_\_\_\_\_ |

**3.pielikums**

**AKTS**

*Par preču defektu un/vai bojājumu,*

*neatbilstību Pasūtījumam*

*<Vieta>*, 201\_.gada \_\_\_.\_\_\_\_\_\_\_\_\_\_

(Iestādes nosaukums, adrese)

(kadastra numurs/apzīmējums)

**Vispārējās ziņas par piegādātāju:**

Piegādātāja – *uzņēmuma nosaukums, reģistrācijas Nr, adrese, vadītājs, kontakta persona, sazināšanās informācija t., fakss, e-mails)*

Līgums par produkta piegādi (Nr. Datums, termiņš)

Līguma nosacījumi (produkta grupa, nosaukums, ražotājs, izcelsmes valsts, produkta specifikācija, cena par mērvienību un cena par vienību)

Produkta pasūtījuma datums, forma (telefoniski, fakss, e-mails)

Produkta piegādes apstākļi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veicot preču pasūtījumu un preču saņemšanu Pasūtītājs konstatēja ka:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Nepilnības/defekti:

|  |  |
| --- | --- |
| **N.p.k.** | **Nosaukums** |
| 1. |  |
| 2. |  |

Preču pieņemšana no Piegādātāja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tiek apturēta un uz konstatētā pamata tiek veidota komisija sekojošā sastāvā:

Pasūtītāja pārstāvji:

1. V., uzv., amats
2. V., uzv., amats
3. V., uzv., amats

Piegādātāja pārstāvji:

1. V., uzv., amats
2. V., uzv., amats

Komisija konstatēja ka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Jāveic šādas darbības:

|  |  |  |  |  |
| --- | --- | --- | --- | --- |
| **Nr.**  **p/k** | **Darbības nosaukums\*** | **Preces nosaukums un ID** | **Daudzums** | **Piezīmes** |
| **1.** | **2.** | **3.** | **4.** | **5.** |
| 1. | Preces atgriešana |  |  |  |
| 2. | Preces nocenošana |  |  |  |
| 3. | Preces utilizācija |  |  |  |

*\*Veicamo darbību atzīmē ar krustiņu X*

Tiek ierosināta sekojošo pārtikas preču nocenošana minētajos apjomos:

|  |  |  |  |  |
| --- | --- | --- | --- | --- |
| **Nr.**  **p/k** | **Preces nosaukums un ID** | **Mērvienība** | **Daudzums** | **Piezīmes** |
| **1.** | **2.** | **3.** | **4.** | **5.** |
| 1. |  |  |  |  |
| 2. |  |  |  |  |

4. Cita informācija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikumā : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Komisijas locekļi:**

**Pasūtītāja pārstāvji**

1. V., uzv., amats
2. V., uzv., amats
3. V., uzv., amats

**Piegādātāja pārstāvji:**

1. V., uzv., amats
2. V., uzv., amats

**Pieaicinātās personas:**

**4.pielikums**

**LOĢISTIKAS PLĀNS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.p.k.** | **Piegādes diena** | | | | | | **Laiks** | **Piezīmes** |
|  | Pirmdiena | Otrdiena | Trešdiena | Ceturtdiena | Piektdiena | Sestdiena |  |  |
| 9.daļa | x | x | x | x | x | x | Līdz 12:00 |  |